pythainlp/thai-wiki-dataset-v3 huggingface dataset:
ยุทธการที่เยียงเซีย

ยุทธการที่เยียงเซีย  เป็นยุทธการระหว่างขุนศึกอ้วนเสี้ยวและอ้วนสุด หลังพันธมิตรปราบตั๋งโต๊ะสลายตัวในปี ค.ศ. 191 ช่วงปลายราชวงศ์ฮั่นตะวันออก ซุนเกี๋ยนผู้ใต้บังคับบัญชาในนามของอ้วนสุดที่กลับมาหลังเข้ายึดลกเอี๋ยงราชธานีที่ถูกทิ้งร้าง ได้เข้าไปพัวพันในความขัดแย้งส่วนตัวระหว่างอ้วนเสี้ยวและอ้วนสุดในฐานะอดีตกองกำลังทัพพันธมิตรที่หันมารบกันเอง กองกำลังของอ้วนเสี้ยวใต้การบัญชาการของโจฺว ยฺหวี เริ่มต้นด้วยความได้เปรียบกองกำลังของซุนเกี๋ยนในตอนแรก แต่ภายหลังถูกซุนเกี๋ยนตีโต้กลับไป
== อ้างอิง ==
=== บรรณานุกรม ===
. Internet Edition.
พ.ศ. 734
เยียงเซีย
ยุทธการที่เฟิงชิว

ยุทธการที่เฟิงชิว  เป็นยุทธการระหว่างโจโฉและอ้วนสุดในฤดูใบไม้ผลิ ค.ศ. 193 ในช่วงปลายราชวงศ์ฮั่นตะวันออก  โจโฉได้ชัยชนะต่อทัพอ้วนสุด
== ยุทธการ ==
ทัพของโจโฉตั้งอยู่ที่เอียนเสีย (鄄城 เจฺวี้ยนเฉิง) เล่าเปียว เจ้ามณฑล (牧 มู่) ของมณฑลเกงจิ๋วตัดเส้นทางลำเลียงเสบียงของอ้วนสุด เป็นผลทำให้อ้วนสุดนำทัพของตนเข้าสู่เมืองตันลิว (陳留 เฉินหลิว) ตั้งมั่นที่อำเภอเฟิงชิว (封丘) โดยมีกลุ่มโจรเขาเอ๊งสันที่เหลืออยู่และยฺหวีฝูหลัวผู้นำชนเผ่าซฺยงหนูช่วยสนับสนุน อ้วนสุดส่งขุนพลหลิว เสียง (劉詳) ไปตั้งมั่นอยู่ที่หมู่บ้านควังถิง (匡亭)
เมื่อโจโฉเข้าโจมตีหลิว เสียง อ้วนสุดนำกำลังไปเสริมแต่ถูกตีแตกพ่าย อ้วนสุดหนีไปป้องกันเฟิงชิว โจโฉจึงเคลื่อนทัพไปล้อมเมืองก่อนที่อ้วนสุดจะไปถึง อ้วนสุดหนีไปยังเซียงอี้ (襄邑) โจโฉไล่ตามไปถึงไท่โชฺ่ว (太壽) และผันน้ำในแม่น้ำฉฺวี (渠水) ตัดคลองส่งน้ำเข้าเมือง ภายหลังอ้วนสุดหนีไปหนิงหลิง (寧陵) โจโฉไล่ตามการถอยของอ้วนสุดไปถึงกิวกั๋ง (九江 จิ่วเจียง) ในที่สุดในฤดูร้อน โจโฉจึงถอยทัพกลับไปยังเต๊งโต๋ (定陶 ติ้งเถา)
== อ้างอิง ==
ตันซิ่ว. จดหมายเหตุสามก๊ก.
พ.ศ. 736
เฟิงชิว
มายเทียส์ริกโกเชต์

"มายเทียส์ริกโกเชต์" (My Tears Ricochet) เป็นเพลงที่แต่งและบันทึกเสียงโดยนักร้องนักแต่งเพลงชาวอเมริกัน เทย์เลอร์ สวิฟต์  เป็นเพลงที่ห้าในสตูดิโออัลบั้มชุดที่แปดของเธอในชื่อ โฟล์กลอร์ (2020) ซึ่งเผยแพร่เมื่อวันที่ 24 กรกฎาคม ค.ศ. 2020 ผ่านรีพับลิกเรเคิดส์ เพลงนี้อำนวยการสร้างโดยสวิฟต์, แจ็ก แอนโตนอฟฟ์ และโจ ออลวิน
รวมการร้องประสานเสียงเป็นชั้น ๆ มีเสียงซินท์ที่กลมกล่อมและเสียงสั่นของกลองที่สะเทือน "มายเทียส์ริกโกเชต์" ได้รับการอธิบายว่าเป็นเพลง "หลอน" ที่ผสมผสานระหว่างแนวร็อก กอทิกร็อก อารีนา และกอสเปล เนื้อเพลงเป็นการบรรยายโดยวิญญาณของหญิงสาวที่ตายแล้ว แล้วพบฆาตกรซึ่งครั้งหนึ่งเธอเคยเป็นคนรักอย่างสุดซึ้งในงานศพของตัวเอง ไดนามิกนีเป็นการเปรียบเปรยถึงความรู้สึกขุ่นเคืองของสวิฟต์และการหักหลังผู้ก่อตั้งค่ายเพลงเก่าของเธออย่างสก็อตต์ บอร์เชตตา ผู้ขายแคตตาล็อกต้นฉบับเพลงของเธอให้กับสกูตเตอร์ เบราน์
นักวิจารณ์บรรยาย "มายเทียส์ริกโกเชต์" ด้วยคำวิจารณ์ที่คลั่งไคล้ ยกย่องแนวคิดของเพลง จินตภาพ อารมณ์ เสียงร้อง และการผลิต เมื่อโฟล์กลอร์เปิดตัว "มายเทียส์ริกโกเชต์" ก็เปิดตัวใน 10 อันดับแรกของชาร์ตซิงเกิลในออสเตรเลีย มาเลเซีย และสิงคโปร์ และติดอันดับ 20 อันดับแรกของแคเนเดียนฮอต 100 และบิลบอร์ดฮอต 100 ของสหรัฐ เพลงนี้ยังรวมอยู่ในรายชื่อการแสดงของดิเอราส์ทัวร์ (2023)
== ชาร์ต ==
=== ชาร์ตประจำสัปดาห์ ===
=== ชาร์ตสิ้นปี ===
== การรับรอง ==
== อ้างอิง ==
เพลงในปี พ.ศ. 2563
เพลงบันทึกเสียงที่ผลิตโดยแจ็ก แอนโตนอฟฟ์
เพลงบันทึกเสียงที่ผลิตโดยเทย์เลอร์ สวิฟต์
เพลงที่ประพันธ์คำร้องโดยเทย์เลอร์ สวิฟต์
เพลงของเทย์เลอร์ สวิฟต์
เดอะเลกส์

"เดอะเลกส์" (The Lakes) เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ ซึ่งมาจากสตูดิโออัลบั้มชุดที่ 8 ของเธอ โฟล์กลอร์ (2020) ประพันธ์และอำนวยการสร้างโดยสวิฟต์ และแจ็ก แอนโตนอฟฟ์ "เดอะเลกส์" เป็นเพลงบัลลาดอินดีจังหวะกลาง บรรเลงด้วยกีตาร์อะคูสติก และเครื่องสาย โดยมีอรรถบทของการทบทวนความรู้สึกของตัวเอง และการหลบหนีจากโลกของความเป็นจริงที่สะท้อนถึงกึ่งการอยู่ตามลำพังของสวิฟต์ในวินเดอร์เมียร์ ทะเลสาบธรรมชาติที่ใหญ่ที่สุดในอังกฤษ
"เดอะเลกส์" เวอร์ชันออร์เคสตราซึ่งเป็นเดโมดั้งเดิม ได้รับการเผยแพร่เป็นซิงเกิลประชาสัมพันธ์โดยรีพับลิกเรเคิดส์ เมื่อวันที่ 24 กรกฎาคม ค.ศ. 2021 เพื่อรำลึกถึงวันครบรอบปีแรกของโฟล์กลอร์ ซิงเกิลขนาด 7 นิ้วของ "เดอะเลกส์" วางจำหน่ายเฉพาะในร้านแผ่นเสียงทั่งไปในวันที่ 23 เมษายน ค.ศ. 2022 ซึ่งเป็นส่วนหนึ่งของแผ่นเสียงรุ่นจำกัดของวันร้านแผ่นเสียงในปี ค.ศ. 2022
เมื่อเปิดตัว "เดอะเลกส์" ได้รับเสียงชื่นชมจากนักวิจารณ์เพลงทั่วโลก โดยได้รับคำชมจากเนื้อเพลงที่สละสลวยและไพเราะ หลายคนยกให้เป็นเพลงเด่นของอัลบั้มโฟล์กลอร์ และเป็นหนึ่งในเพลงที่ดีที่สุดในผลงานเพลงของสวิฟต์ เพลงเปิดตัวใน 10 อันดับแรกของชาร์ตยอดขายเพลงดิจิทัลของแคนาดา และยอดขายเพลงดิจิทัลของสหรัฐฯ และขึ้นถึงอันดับที่ 21 ในสกอตแลนด์และชาร์ตดาวน์โหลดซิงเกิลของสหราชอาณาจักรและอันดับที่ 27 ในฮังการี
== ชาร์ต ==
== ประวัติการจำหน่าย ==
== หมายเหตุ ==
== อ้างอิง ==
เพลงในปี พ.ศ. 2563
เพลงบันทึกเสียงที่ผลิตโดยแจ็ก แอนโตนอฟฟ์
เพลงบันทึกเสียงที่ผลิตโดยเทย์เลอร์ สวิฟต์
เพลงที่ประพันธ์คำร้องโดยแจ็ก แอนโตนอฟฟ์
เพลงที่ประพันธ์คำร้องโดยเทย์เลอร์ สวิฟต์
เพลงของเทย์เลอร์ สวิฟต์
ครีดบรอเธอส์

ครีดบรอเธอส์ (The Creed Brothers) เป็นแท็กทีมมวยปล้ำอาชีพชาวอเมริกันที่ประกอบด้วยพี่น้อง Brutus Creed (ดรูว์ แคสเปอร์; เกิด 13 พฤษภาคม 1996) และ Julius Creed (เจคอบ แคสเปอร์; เกิด 3 ตุลาคม 1994) ปัจจุบันพวกเขากำลังทำงานเพื่อส่งเสริมมวยปล้ำอาชีพ WWE สังกัด NXT ซึ่งเป็นส่วนหนึ่งของกลุ่ม Diamond Mine
==ผลงาน==
===มวยปล้ำสมัครเล่น===
Drew Kasper
*NCAA Division III All-American (2 times)
Jacob Kasper
*ACC heavyweight championship (2018)
*NCAA Division I All-American (2 times)
*NCAA Division I Academic All-American (3 times)
*Southern Scuffle heavyweight division winner (2017, 2018)
===มวยปล้ำอาชีพ===
WWE
*NXT Tag Team Championship (1 time)
*Men's Dusty Rhodes Tag Team Classic (2022)
==อ้างอิง==
==แหล่งข้อมูลอื่น==
นักมวยปล้ำอาชีพชาวอเมริกัน
กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
คอรา เจด

บรีแอนนา โคดา (Brianna Coda; เกิด 14 มกราคม 2544) เป็นนักมวยปล้ำอาชีพชาวอเมริกันที่เซ็นสัญญากับ WWE สังกัด NXT ภายใต้ชื่อ คอรา เจด (Cora Jade) ซึ่งเธอเป็นอดีตแชมป์แท็กทีมหญิง NXT
ก่อนเซ็นสัญญากับ WWE เธอเคยปล้ำในสมาคมอิสระภายใต้ชื่อ Elayna Black และได้ปรากฏตัวใน All Elite Wrestling (AEW) และ Impact Wrestling
== แชมป์และรางวัล ==
Pro Wrestling Illustrated
* Ranked No. 83 of the top 150 female singles wrestlers in the PWI Women's 100 in 2022
WWE
* NXT Women's Tag Team Championship (1 time) – with Roxanne Perez
== อ้างอิง ==
== แหล่งข้อมูลอื่น ==
นักมวยปล้ำอาชีพหญิงชาวอเมริกัน
คาเฟ่แมว

คาเฟ่แมว (cat café) เป็นธีมคาเฟ่ที่มีจุดขายคึอแมวที่สามารถดูและเล่นด้วยได้ โดยทั่วไปผู้ใช้บริการจ่ายค่าบริการเป็นรายชั่วโมง ดังนั้นคาเฟ่แมวจึงอาจถือว่าเป็นรูปแบบหนึ่งของการให้เช่าสัตว์เลี้ยงในร่มภายใต้การกำกับดูแล คำว่า "cat café" (คาเฟ่แมว) ได้รับการบรรจุอย่างเป็นทางการใน พจนานุกรมออกฟอร์ดภาษาอังกฤษ ฉบับออนไลน์ตั้งแต่เดือนสิงหาคม พ.ศ. 2558
== ประวัติ ==
คาเฟ่แมวแห่งแรกของโลกชื่อว่า "เมาฮฺวายฺเหวียน" (貓花園) แปลว่า "สวนดอกไม้แมว" เปิดในกรุงไทเป ประเทศไต้หวัน ในปี พ.ศ. 2541 และในที่สุดก็กลายเป็นจุดหมายปลายทางของนักท่องเที่ยวทั่วโลก แนวคิดการทำคาเฟ่แมวกลายเป็นที่นิยมในประเทศญี่ปุ่น โดยคาเฟ่แห่งแรกมีชื่อว่า "เนโกะ โนะ จิกัง" (แปลว่า "เวลาของแมว") เปิดในนครโอซากะ ในปี พ.ศ. 2547 เนื่องจากขนาดที่ดินและจำนวนประชากรของประเทศญี่ปุ่น ผู้อยู่อาศัยจำนวนมากจึงอาศัยอยู่ในห้องอยู่อาศัยหรืออาคารชุดขนาดเล็กซึ่งไม่อนุญาตให้เลี้ยงสัตว์ ทำให้คาเฟ่แมวเป็นจุดหมายปลายทางยอดนิยมสำหรับคนทำงานรุ่นใหม่ที่มองหาเพื่อนเล่นและความสะดวกสบาย คาเฟ่แมวแห่งแรกในกรุงโตเกียวชื่อ "เนโกะ โนะ มิเซะ" (แปลว่า "ร้านแมว") เปิดในปี พ.ศ. 2548 หลังจากนั้นความนิยมของคาเฟ่แมวก็แพร่หลายในประเทศญี่ปุ่น ตั้งแต่ปี พ.ศ. 2548 ถึง พ.ศ. 2553 มีร้านคาเฟ่แมว 79 แห่งทั่วประเทศ
== อ้างอิง ==
== แหล่งข้อมูลอื่น ==
วัฒนธรรมญี่ปุ่น
แมวในประเทศญี่ปุ่น
ผลิตภัณฑ์ที่ออกในปี พ.ศ. 2541
ไอลา ดอว์น

คอร์ทนีย์ ฟลอเรนซ์ สจ๊วร์ต (Courtney Florence Stewart; เกิด 2 กุมภาพันธ์ ค.ศ. 1994) เป็นนักมวยปล้ำอาชีพชาวสก็อตที่เซ็นสัญญากับ WWE ภายใต้ชื่อ ไอลา ดอว์น (Isla Dawn)
==ผลงาน==
Pro Wrestling Illustrated
* Ranked No. 96 of the top 100 female wrestlers in the PWI Women's 100 in 2019
WWE
* NXT Women's Tag Team Championship (1 time) – with Alba Fyre
==อ้างอิง==
==แหล่งข้อมูลอื่น==
นักมวยปล้ำชาวสกอตแลนด์
นักมวยปล้ำอาชีพชาวต่างชาติ
ดรีนารีกัตตา

ดรีนารีกัตตา (Дринска Регата) เป็นงานท่องเที่ยวและสันทนาการที่จัดขึ้นในแม่น้ำดรีนา เทศกาลนี้เริ่มตั้งแต่ ค.ศ. 1994 และจัดโดย เอส.ที.ซี. "บายีนาบาชตา" กับเทศบาลบายีนาบาชตาเพื่อพักผ่อนหย่อนใจในแพไม้ การแข่งเรือดังกล่าวเป็นงานที่มีผู้เข้าชมมากที่สุดในประเทศเซอร์เบียทางทิศตะวันตกและอีเวนต์ฤดูร้อนกลางน้ำในภูมิภาคนี้
== การแข่งเรือและเทศกาล ==
วันแรกของเทศกาลนี้มีการแข่งว่ายน้ำและการแข่งซุปปลาใกล้แม่น้ำสายเล็กของเวรโลในหมู่บ้านเปรูชัก ส่วนวันต่อมารวมถึง ‘การแข่งรีกัตตา’ ซึ่งเริ่มจากหมู่บ้านเปรูชักไปยังเมืองบายีนาบาชตา และกระโดดน้ำจากสะพานดรีนาซึ่งเชื่อมระหว่างบายีนาบาชตา กับหมู่บ้านสเกลานีในประเทศบอสเนียและเฮอร์เซโกวีนา
== อ้างอิง ==
== แหล่งข้อมูลอื่น ==
STC Bajina Bašta website 
*
ถล่มนครเวหา อาเรียเดน

ถล่มนครเวหา อาเรียเดน  เป็นซีรีส์มังงะญี่ปุ่น แต่งเรื่องและวาดภาพโดยโนริฮิโกะ ยางิ ตีพิมพ์ในนิตยสารโชเน็งซันเดย์รายสัปดาห์ นิตยสารมังงะแนวโชเน็งของสำนักพิมพ์โชงากูกังตั้งแต่เดือนธันวาคม พ.ศ. 2560 ถึงกันยายน พ.ศ. 2565 ก่อนย้ายไปเผยแพร่ในแพลตฟอร์มออนไลน์ซันเดย์เวบรี รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 22 เมื่อเดือนมีนาคม พ.ศ. 2566  ซีรีส์มังงะมีลิขสิทธิ์ในประเทศไทยโดยสำนักพิมพ์วิบูลย์กิจ
== อ้างอิง ==
== แหล่งข้อมูลอื่น ==
มังงะที่ตีพิมพ์ในปี พ.ศ. 2560
การ์ตูนญี่ปุ่นแนวผจญภัย
การ์ตูนญี่ปุ่นแนวจินตนิมิต
มังงะของสำนักพิมพ์โชงากูกัง
การ์ตูนญี่ปุ่นแนวโชเน็ง
สตีฟ แมคมาน

สตีเฟน โจเซฟ แมคมาน (Stephen Joseph McMahon;เกิด 20 สิงหาคม ค.ศ. 1961) เป็นอดีตนักฟุตบอลอาชีพ ผู้จัดการทีมชาวอังกฤษ ปัจจุบันเป็นผู้เชี่ยวชาญด้านฟุตบอลทางโทรทัศน์
ในฐานะผู้เล่น เขาเล่นในตำแหน่งกองกลางตั้งแต่ปี ค.ศ. 1979 ถึง ค.ศ. 1998 เขาเป็นที่น่าจดจำที่สุดเมื่อเล่นให้กับลิเวอร์พูลในช่วงปลายคริสต์ทศวรรษ 1980 แมคมานอยู่ในอันดับที่ 42 ในการสำรวจความคิดเห็น '100 Players Who Shook The Kop' ซึ่งขอให้กองเชียร์หงส์แดงเสนอชื่อผู้เล่นลิเวอร์พูลที่ดีที่สุดตลอดกาล 100 คน เขายังเล่นให้กับเอฟเวอร์ตันซึ่งเป็นสโมสรแรกของเขา แอสตันวิลลา และแมนเชสเตอร์ซิตี เขาลงเล่นให้ทีมชาติอังกฤษไป 17 นัด
หลังจากที่เขาแขวนสตั๊ดในปี ค.ศ. 1998 กับสวินดอนทาวน์ เขาเริ่มอาชีพโค้ชและผู้จัดการทีมกับสวินดอนทาวน์ และต่อมาได้คุมทีมแบล็คพูล โดยได้เลื่อนชั้นกับทั้งสองสโมสร ต่อมาเขาเป็นผู้จัดการช่วงสั้น ๆ ของเพิร์ธกลอรีในออสเตรเลีย
== ระดับสโมสร ==
=== เอฟเวอร์ตัน ===
แมคมานที่เกิดในเฮลวูดเริ่มต้นอาชีพของเขาที่เอฟเวอร์ตันโดยเล่นให้พวกเขาตั้งแต่ยังเป็นวัยรุ่นหลังจากปรากฏตัวที่กูดิสันพาร์ก ในฐานะเด็กเก็บบอล เขาเปิดตัวในลีกนัดแรกเมื่อวันที่ 16 สิงหาคม ค.ศ. 1980 ในเกมที่แพ้ซันเดอร์แลนด์ 1–3 ที่โรเกอร์พาร์ก เขาได้รับการโหวตให้เป็น the supporters player of the year เมื่อจบฤดูกาล 1980/81 ทำให้เขาได้เป็นกัปตันทีม
== อ้างอิง ==
ผู้เล่นสโมสรฟุตบอลลิเวอร์พูล
นักฟุตบอลทีมชาติอังกฤษ
ผู้เล่นสโมสรฟุตบอลเอฟเวอร์ตัน
ผู้เล่นสโมสรฟุตบอลแอสตันวิลลา
กองกลางฟุตบอล
เดอะ บรอว์ลิง บรูตส์

เดอะ บรอว์ลิง บรูตส์ (The Brawling Brutes) เป็นกลุ่มมวยปล้ำอาชีพที่ประกอบด้วย Sheamus ซึ่งทำหน้าที่เป็นผู้นำ, Ridge Holland และ Butch ปัจจุบันพวกเขาสังกัดใน WWE
กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
สตีฟ นิโคล

สตีเฟน นิโคล (Stephen Nicol; เกิด 11 ธันวาคม ค.ศ. 1961) เป็นนักฟุตบอล โค้ช และผู้เชี่ยวชาญด้านฟุตบอลทางโทรทัศน์ชาวสกอตแลนด์ นิโคลเล่นเป็นแบ็กขวาเป็นส่วนใหญ่ และบางครั้งก็เล่นในตำแหน่งอื่นๆ ทั้งในแนวรับและมิดฟิลด์ เขาใช้เวลาส่วนใหญ่ในอาชีพนักฟุตบอลกับทีมลิเวอร์พูลที่ประสบความสำเร็จในช่วงคริสต์ทศวรรษ 1980 เขายังเป็นผู้เล่นตัวจริงของทีมชาติสกอตแลนด์และเป็น 1 ในสมาชิกทีมชาติสกอตแลนด์ในการแข่งขันฟุตบอลโลก 1986 ที่เม็กซิโก
นิโคลเริ่มต้นอาชีพค้าแข้งกับสโมสรท้องถิ่นคือ Ayr United ก่อนจะย้ายไปลิเวอร์พูลในปี ค.ศ. 1981 เขาคว้าแชมป์ดิวิชัน 1 5 สมัย เอฟเอคัพ 3 สมัย และยูโรเปียนคัพ 1984 ตลอด 14 ปีกับลิเวอร์พูล
== อ้างอิง ==
กองหลังฟุตบอล
นักฟุตบอลทีมชาติสกอตแลนด์
ผู้เล่นสโมสรฟุตบอลลิเวอร์พูล
วัดหิรัญญาราม (จังหวัดพิจิตร)

วัดหิรัญญาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำน่านเก่า ในตำบลบางคลาน อำเภอโพทะเล จังหวัดพิจิตร
วัดหิรัญญาราม แต่ชาวบ้านมักเรียกว่า วัดบางคลาน หรือ วัดวังตะโก บ้างเรียกกันว่า วัดหลวงพ่อเงินบางคลาน ตั้งวัดเมื่อ พ.ศ. 2370 ได้รับพระราชทานวิสุงคามสีมาเมื่อวันที่ 23 มิถุนายน พ.ศ. 2514
วัดหิรัญญารามเป็นวัดที่หลวงพ่อเงิน พุทฺธโชติสร้างขึ้น สาเหตุที่หลวงพ่อเงินสร้างวัดนี้ขึ้นมาเพราะท่านได้พิจารณาเห็นว่าเป็นสถานที่สงบและอยู่ไม่ไกล จากแหล่งชุมชนนักเหมาะที่จะเป็นสถานที่เจริญวิปัสสนากรรมฐาน ทั้งนี้เพราะสภาพพื้นที่สมัยนั้นเป็นป่าทึบและมีสัตว์ร้ายนานาชนิด อาศัยอยู่เป็นจำนวนมาก สภาพเดิมของวัดเริ่มเป็นเพียงสำนักสงฆ์ มีกุฏิหลังคามุงแฝกอย่าง ง่าย ๆ เพียง 1 หลัง เมื่อหลวงพ่อเงินมาจำพรรษาและสร้างวัดนี้ ท่านนำต้นโพธิ์มา 1 ต้น จากวัดคงคาราม
สิ่งก่อสร้างภายในวัดมีพิพิธภัณฑ์นครไชยบวร เป็นพิพิธภัณฑ์รูปมณฑป 2 ชั้น ชั้นบนประดิษฐานรูปหล่อเท่าองค์จริงของหลวงพ่อเงิน ชั้นล่างเป็นที่แสดงโบราณวัตถุต่าง ๆ ที่ทางวัดได้สะสมไว้ โดยส่วนใหญ่จะเป็นวัตถุที่มีผู้นำมาถวาย เช่น พระพุทธรูป พระพิมพ์ เครื่องปั้นดินเผา ฯลฯ
==อ้างอิง==
หิรัญญาราม
อำเภอโพทะเล
เรือโบโรบูดูร์

เรือโบโรบูดูร์ เป็นเรือที่มีกรรเชียงไม้สองอันในเอเชียตะวันออกเฉียงใต้ภาคพื้นสมุทรเมื่อคริสต์ศตวรรษที่ 8 ถึง 9 ปรากฏบนแผ่นนูนต่ำบางส่วนที่โบโรบูดูร์ จังหวัดชวากลาง ประเทศอินโดนีเซีย เรือของชาวชวาที่มีขนาดใกล้เคียงกันยังคงใช้งานในการค้าที่ชายฝั่งชวาตะวันออกอย่างน้อยจนถึงคริสต์ทศวรรษ 1940
== รูปลักษณ์ ==
รูปลักษณ์ของเรือที่วิหารโบโรบูดูร์ได้แก่: มีกรรเชียงที่ไม่ได้ยาวเท่าตัวเรือ เสากระโดงเรือสองหรือสามแฉกที่มีใบเรือลาดเอียง (tanja sail), เสาชี้ที่มีใบเรือที่ขึงบนเสาขวาง, ระเบียงพายเรือ (ที่ผู้คนนั่งหรือยืนพาย), ดาดฟ้า, มี ตา (ตาแกะสลัก) และหางเรือสี่ส่วน เรือบางลำมีไม้พายจำนวนอย่างน้อย 6, 8 หรือ 9 อัน และบางลำไม่มีไม้พาย
== ความเข้าใจผิดทั่วไป ==
ความเข้าใจผิดบางประการเกี่ยวกับเรือโบโรบูดูร์มีดังนี้:
เรือที่วิหารโบโรบูดูร์คือเรืออินเดีย ความเห็นนี้ได้รับการสนับบสนุนจากนักวิชาการอินเดียแและดัตช์ที่กล่าวถึงอิทธิพลของอินเดียที่มีต่ออาณาจักรต่าง ๆ ในนูซันตารา ("ภารตภิวัฒน์") ดังนั้น เรือที่ปรากฏในวิหารต้องมาจากอินเดีย นอกจากนี้ยังเกิดจากแนวคิดที่ว่าเรือชวาด้อยกว่าเรืออินเดีย ข้อโต้แย้งนี้ถูกหักล้าง เนื่องจากชาวชวาเป็นนักเดินเรือที่มีประสบการณ์และสร้างเรือขนาดใหญ่มาเร็วสุดที่คริสต์สหัสวรรษที่ 1 (ดู kolandiaphonta) และมีลักษณะบ่งบอกถึงแหล่งกำเนิดจากอินโดนีเซีย คือ: มีกรรเชียง ใช้ใบเรือเอียงที่มีไม้ขวางติดใบต่ำ การใช้เสาสองขาและขาตั้งสามขา และระเบียงพายเรือ
เรือนี้คือเรือศรีวิชัยหรือเรือมลายู ไม่มีหลักฐาานใดเลยที่สนับสนุนรายงานนี้ ในสมัยศรีวิชัยไม่ค่อยมีการบันทึกประเภทของพาหนะทางน้ำ ประเภทเรือมลายูที่มีการบันทึกคือ samvau (รูปมลายูปัจจุบัน: ซัมปัน) บนจารึกเกอดูกันบูกิต (ค.ศ. 683) ที่สุมาตรา ส่วนพาหนะทางน้ำอีกลำคือลันจัง จากจารึก 2 แห่งที่ชายฝั่งตอนเหนือของบาหลีที่เขียนด้วยภาษาบาหลีเก่าใน ค.ศ. 896 และ 923 ในขณะเดียวกัน เรือโบโรบูดูร์พบได้เฉพาะในวิหารโบโรบูดูร์ ซึ่งเป็นมรดกชวา ไม่ใช่มลายู
เรือโบโรบูดูร์เป็นเรือมัชปาหิต อันที่จริง บันทึกทางประวัติศาสตร์ของเรือหลักในมัชปาหิตกล่าวถึงจง, มาลังบัง และเกอลูลุซ เรือทั้งหมดที่กล่าวถึงไม่มีกรรเชียง
==การวาดภาพ==
นี่คือภาพเรือ 5 ลำบนแผ่นนูนต่ำโบโรบูดูร์ที่มีกรรเชียง (จากทั้งหมด 7 ลำ) ใน Boro-Boedoer (1873) ของ Conradus Leemans โปรดทราบว่าเรือมีหลายประเภท
==อ้างอิง==
==ข่อมูล==
==แหล่งข้อมูลอื่น==
"From Indonesia to Africa - Borobudur Ship Expedition." Philip Beale. 2006.pdf [http://www.swahiliweb.net/ziff_journal_3_files/ziff2006-04.pdf] Retrieved 3 November 2015
เรือของประเทศอินโดนีเซีย
โบโรบูดูร์
เรือพื้นเมือง
สิ่งประดิษฐ์ของอินโดนีเซีย
ประเภทเรือใบ
ประเภทเรือกำปั่น
แม่น้ำพิจิตร

แม่น้ำพิจิตร หรือ แม่น้ำน่านเก่า เป็นลำน้ำสาขาแม่น้ำน่าน ยาวประมาณ 128 กิโลเมตร มีต้นน้ำไหลแยกจากแม่น้ำน่านที่บ้านวังกระดี่ทอง อำเภอเมืองพิจิตร สภาพลำน้ำคดเคี้ยว ไหลผ่านอำเภอเมืองพิจิตร อำเภอโพธิ์ประทับช้าง อำเภอตะพานหิน แล้วมาบรรจบกับแม่น้ำยมที่บ้านบางคลาน อำเภอโพทะเล ระหว่างทางของแม่น้ำพิจิตรแตกสาขาเป็นคลองข้าวตอก ซึ่งไหลไปบรรจบแม่น้ำน่านอีกครั้งหนึ่งด้วยความยาว 58 กิโลเมตร
เหตุที่เรียกแม่น้ำน่านเก่าเพราะเดิมคือแม่น้ำน่านแต่ภายหลังแม่น้ำได้เปลี่ยนทางเดิน ในแผนที่กรมแผ่นที่ทหาร แม่น้ำน่านในช่วงผ่านอำเภอเมืองพิจิตร เรียกว่า น้ำเมืองเก่า ส่วนตอนที่ผ่านอำเภอโพธิ์ประทับช้าง อำเภอตะพานหิน และอำเภอโพทะเล เรียก แม่น้ำพิจิตร
แม่น้ำพิจิตรอยู่ภายใต้การกำกับดูแลของกรมเจ้าท่า กรมโยธาธิการและผังเมืองได้ก่อสร้างประตูระบายน้ำ (ปตร.) ดงเศรษฐี บริเวณปากแม่น้ำพิจิตรที่แยกมาจากแม่น้ำน่าน บริเวณตำบลย่านยาว อำเภอเมืองพิจิตร เมื่อ พ.ศ. 2543 เพื่อผันน้ำเข้าแม่น้ำพิจิตร และได้โอนภารกิจให้กรมทรัพยากรน้ำ เมื่อ พ.ศ. 2545 และช่วง พ.ศ. 2551–2555 กรมทรัพยากรน้ำยังได้ฟื้นฟูแม่น้ำพิจิตร มีการก่อสร้างอาคารบังคับน้ำ 3 แห่งในแม่น้ำพิจิตร ชื่อ ปตร.ดงเศรษฐี
==อ้างอิง==
พิจิตร
อำเภอเมืองพิจิตร
อำเภอโพธิ์ประทับช้าง
อำเภอตะพานหิน
อำเภอโพทะเล
กัปตันกางเกงใน เดอะมูฟวี่

กัปตันกางเกงใน เดอะมูฟวี่ (Captain Underpants: The First Epic Movie) เป็นภาพยนตร์แอนิเมชันซูเปอร์ฮีโรตลกขับขันอเมริกันที่ออกฉายใน ค.ศ. 2560 ผลิตโดย ทเวนตีท์เซนจูรีฟอกซ์ ภาพยนตร์กำกับโดย เดวิด โซเรน และแสดงนำโดย เควิน ฮาร์ท, เอ็ด เฮล์มส์, นิค ครอลล์, โทมัส มิดเดิลดิตช์, จอร์แดน พีล และคริสเตน ชาลล์
== ตัวละครและเสียงพากย์ ==
เอ็ด เฮล์มส์ รับบท คุณเบนจามิน "เบนนี่" ครับ/กัปตันอันเดอร์แพนท์ (Mr. Benjamin "Benny" Krupp/Captain Underpants)
เควิน ฮาร์ท รับบท จอร์จ เบียร์ด (George Beard)
โทมัส มิดเดิลดิตช์ รับบท แฮโรลด์ ฮัตชินส์ (Harold Hutchins)
นิค ครอลล์ รับบท ศาตราจารย์ ปูปี้แพนท์ (Professor Pee-Pee Diahreeahstein Poopypants Esquire)
จอร์แดน พีล รับบท เมลวิน สนีดลี่ (Melvin Sneedly)
คริสเตน ชาลล์ รับบท อีดิธ (Edith)
เกรย์ กริฟฟิน รับบท นางสาว แอนโทรป (Miss Anthrope)
ดีดี รีสเชอร์ รับบท นางสาว ริบเบิ้ล (Ms. Ribble)
ไบรอัน โพเซน รับบท นาย เรคเต็ด (Mr. Rected)
ทอม แมคกราธ รับบท นาย ไฟด์ (Mr. Fyde)
เดวิด โซเรน รับบท ทอมมี่ (Tommy)
ซูซาน ฟิตซ์เกอร์ รับบท นาง เดย์เคน (Mrs. Dayken)
ลินแนนน์ ซาเกอร์ รับบท นาง เครา (Mrs. Beard)
ทิฟฟานี่ ลอเรน เบนนิกเก้ รับบท เศร้า สาว (Sad Girl)
คริส มิลเลอร์ รับบท กัปตัน รอสส์ (Captain Ross)
เจมส์ ไรอัน รับบท มิมิ (Mime)
เลสลี เดวิด เบเกอร์ รับบท เจ้าหน้าที่ แม็กพิกลี (Officer McPiggly)
ชูการ์ ลิน เบียร์ด รับบท กู๊ดดี้ ทู-ชูส์ เด็กหญิง (Goody Two-Shoes Girl)
เลสลีย์ นิโคล รับบท โนเบล โมเดอเรเตอร์ (Nobel Moderator)
คริส มิลเลอร์ รับบท โนเบล ผู้ชม สมาชิก (Nobel Moderator)
โคโค่ โซเรน รับบท บอลลูน สาว (Balloon Girl)
== อ้างอิง ==
== แหล่งข้อมูลอื่น ==
ภาพยนตร์ที่ออกฉายในปี พ.ศ. 2560
ภาพยนตร์ 3 มิติในปี พ.ศ. 2560
ภาพยนตร์แอนิเมชันในปี พ.ศ. 2560
ภาพยนตร์อเมริกัน
ภาพยนตร์ภาษาอังกฤษ
ภาพยนตร์แอนิเมชันอเมริกัน
ภาพยนตร์อเมริกัน 3 มิติ
ภาพยนตร์ตลกอเมริกัน
ภาพยนตร์คอมพิวเตอร์แอนิเมชัน
ภาพยนตร์คอมพิวเตอร์แอนิเมชันอเมริกัน
ภาพยนตร์โดยทเวนตีธ์เซนจูรีฟอกซ์
ภาพยนตร์แอนิเมชันทเวนตีธ์เซนจูรีฟอกซ์
ภาพยนตร์โดยดรีมเวิกส์แอนิเมชัน
มัสยิดอัลเกาษัร

มัสยิดอัลเกาษัร (Masjid Al-Kauthar) มีอีกชื่อว่า มัสยิดใหญ่ตาเวา (Masjid Besar Tawau) เป็นมัสยิดที่ตาเวา รัฐซาบะฮ์ ประเทศมาเลเซีย สร้างขึ้นใน ค.ศ. 1977 และแล้วเสร็จใน ค.ศ. 2002
มัสยิดนี้เป็นมัสยิดที่ใหญ่ที่สุดในรัฐซาบะฮ์ โดยมีความจุที่ 16,000 ถึง 17,000 คน มัสยิดนี้เปิดใช้บริการอย่างเป็นทางการใน ค.ศ. 2004 โดยสมเด็จพระราชาธิบดีซัยยิด ซีรอญุดดีน ยังดีเปอร์ตวนอากงในเวลานั้น
== อ้างอิง ==
== แหล่งข้อมูลอื่น ==
Al-Kauthar Mosque information on IslamGRID: 2.0
อัลเกาษัร
มัสยิดที่มีโดม
ตาเวา
ยูกะ โอซากิ

ยูกะ โอซากิ (尾崎 由香おざき ゆか, 15 พฤษภาคม 1993 - ) เป็นนักพากย์ นักแสดง นักร้อง ชาวญี่ปุ่น เกิดที่โตเกียว สังกัดเค็นองกรุป  ชื่อในวงการเดิมคือ จิอากิ โอซากิ (尾崎 千瑛) ส่วนสูง 150 ซม.
== ผลงานพากย์ ==
Luck & Logic (อาสึนาโนกะ)
เคะโมะโนะเฟรนด์ส (เซอร์วัล)
อนิมาเยล! (ฮาโตยะ โคฮาเนะ)
ซันนีบอย (คสเซ็ตสึ)
คุณเอลฟ์โอตาคุ (โคงาเนอิ โคอิโตะ)
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2536
บุคคลจากมหานครโตเกียว
ศิลปินสังกัดวอร์เนอร์มิวสิกเจแปน
นักร้องเพลงประกอบอนิเมะ
นักร้องป็อปหญิงญี่ปุ่น
นักแสดงหญิงชาวญี่ปุ่น
นักแสดงเด็กชาวญี่ปุ่น
นักพากย์หญิงชาวญี่ปุ่น
ฮิโตมิ เซกิเนะ

ฮิโตมิ เซกิเนะ (関根 瞳せきね ひとみ, 9 พฤษภาคม 2000 - ) เป็น นักพากย์หญิงชาวญี่ปุ่น เกิดที่โตเกียว สังกัดไอแอมเอนเทอร์ไพรซ์
== ผลงานพากย์ ==
ชิโนบิโนะอิตโตกิ (สึซึโนเนะ เรียวโกะ)
คุณเอลฟ์โอตาคุ (โคงาเนอิ โคยูซุ)
โรกูโด โนะ อนนาตาจิ (สึยุกุสะ มิซึเอะ)
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2543
บุคคลจากมหานครโตเกียว
นักพากย์หญิงชาวญี่ปุ่น
ชาติชาย แสงดาว

ชาติชาย แสงดาว (Chatichai Saengdao; เกิด 11 มกราคม พ.ศ. 2540) เป็นนักฟุตบอลอาชีพชาวไทย ปัจจุบันเล่นในตำแหน่งเซ็นเตอร์แบ็คให้กับเมืองทองยูไนเต็ด
== อ้างอิง ==
กองหลังฟุตบอล
นักฟุตบอลชาวไทย
ผู้เล่นสโมสรฟุตบอลเมืองทอง ยูไนเต็ด
ผู้เล่นสโมสรฟุตบอลพัทยา ยูไนเต็ด (ก่อตั้ง พ.ศ. 2551)
อาโซกา

อาโซกา เป็นภาพยนตร์ชุดทางโทรทัศน์ขนาดสั้นจากสหรัฐ อำนวยการสร้างโดย Jon Favreau และ Dave Filoni สำหรับฉายทางดิสนีย์พลัส เป็นส่วนหนึ่งของเรื่องแต่งชุดสตาร์ วอร์ส และถือเป็นภาคแยกจากซีรีส์เดอะแมนดาลอเรียน ดำเนินเรื่องในช่วงเวลาหลังจากเหตุการณ์ในภาพยนตร์ การกลับมาของเจได (1983) มีตัวละครสำคัญคือ อาโซกา ทาโน ซึ่งเคยมีบทบาทในซีรีส์เดอะแมนดาลอเรียนและสื่ออื่นๆ ของสตาร์ วอร์ส
==ตัวละคร==
Rosario Dawson รับบท อาโซกา ทาโน
Natasha Liu Bordizzo รับบท ซาบีน เรน
Hayden Christensen รับบท ดาร์ธ เวเดอร์
Eman Esfandi รับบท เอซรา บริดเจอร์
Ivanna Sakhno รับบท ชิน ฮาติ
Mary Elizabeth Winstead รับบท เฮรา ซินดูลลา
Ray Stevenson รับบท เบย์ลาน สกอล
Genevieve O'Reilly รับบท มอน มอธมา
Diana Lee Inosanto รับบท มอร์แกน เอลสเบธ
Lars Mikkelsen รับบท จอมพลธรอวน์
รายการโทรทัศน์ภาษาอังกฤษ
ผลงานต้นฉบับของดิสนีย์+
รายการพิเศษทางโทรทัศน์เมฟิสโตที่ยังไม่มีชื่อ

รายการพิเศษทางโทรทัศน์เมฟิสโตที่ยังไม่มีชื่อ เป็นรายการรายการพิเศษทางโทรทัศน์อเมริกันที่กำลังจะออกอากาศ  ที่สร้างขึ้นสำหรับบริการสตรีมมิ่งทางดิสนีย์+ โดยอ้างอิงจากมาร์เวลคอร์มิกที่มีตัวละครชื่อเดียวกัน จะเป็นผลงานพิเศษของมาร์เวลสตูดิโอส์เรื่องที่สามในจักรวาลภาพยนตร์มาร์เวล (MCU) โดยมีความต่อเนื่องร่วมกับภาพยนตร์และแฟรนไชส์ซีรีส์โทรทัศน์ รายการพิเศษสร้างโดยมาร์เวลสตูดิโอส์
ซาชา บารอน โคเฮน แสดงในตอนพิเศษนี้โดยรับบทเป็น เมฟิสโต ซึ่งเป็นบทบาทในเอ็มซียูของเขาอีกครั้ง มีข่าวลือว่าโคเฮนจะได้รับบทนี้ในเดือนตุลาคม ค.ศ. 2022 ว่าเขาจะปรากฏตัวในซีรีส์ดิสนีย์+ เรื่อง ไอรอนฮาร์ท โดยจะกลับมารับบทนี้ในโครงการต่อ ๆ ไป มีการเปิดเผยรายละเอียดตอนพิเศษที่มีตัวละครนี้เป็นศูนย์กลางว่าจะถ่ายทำในเดือนมีนาคม ค.ศ. 2023 ควบคู่ไปกับการผลิตซีรีส์เรื่อง  โคเวนออฟเคออส ที่ ทรีลิธสตูดิโอส์ ใน แอตแลนตา รัฐจอร์เจีย
ผลงานพิเศษนี้จะเป็นส่วนหนึ่งในเฟสห้าของจักรวาลภาพยนตร์มาร์เวล
== ตัวละคร ==
ซาชา บารอน โคเฮน รับบทเป็น เมฟิสโต
== อ้างอิง ==
== แหล่งข้อมูลอื่น ==
จักรวาลภาพยนตร์มาร์เวล
เติงกูฮัซซานัล อิบราฮิม อาลัม ชะฮ์

เตงกู ฮัสซานัล อิบราฮิม อาลัม ชาห์ อิบนี สุลต่าน อับดุลลาห์ ริ‘อายาตุดดิน อัล-มุสตาฟา บิลลาห์ ชาห์ (ประสูติเมื่อวันที่ 17 กันยายน พ.ศ. 2538 ณ โรงพยาบาลเตงกู อัมปวนอัฟซาน เมืองกวนตัน รัฐปะหัง)ทรงเป็นมกุฎราชกุมารและผู้สำเร็จราชการแทนพระองค์แห่งรัฐปะหังใน สมเด็จพระราชาธิบดีอับดุลละฮ์แห่งปะหังและสมเด็จพระราชินีตุนกู อาซีซะฮ์ อามีนะฮ์.
== การศึกษา ==
เตงกู ฮัสซานัล ชาห์ เริ่มการศึกษาที่โรงเรียนประถมเซนต์ โทมัส ตั้งแต่ปี พ.ศ. 2545 ถึง 2547 จากนั้นทรงศึกษาต่อยังต่างประเทศที่โรงเรียนประถมเชอร์เบิร์น ประเทศอังกฤษในปี พ.ศ. 2548 ถึง 2550 ก่อนจะเสด็จไปทรงศึกษาต่อที่โรงเรียนมัธยมเซนต์โทมัสในปี พ.ศ. 2550 ถึง 2555 และหลังจากนั้นทรงศึกษาที่มหาวิทยาลัยนอตติงแฮมหลังจากนั้น
ในเดือนพฤษภาคม พ.ศ. 2561 เตงกู ฮัสซานัล ทรงสำเร็จสำเร็จการศึกษาปริญญาตรีด้านความสัมพันธ์ระหว่างประเทศจากโรงเรียนการทูตและความสัมพันธ์ระหว่างประเทศแห่งเจนีวา สวิตเซอร์แลนด์ (Geneva School of Diplomacy and International Relations). อีกทั้งพระองค์ยังทรงสำเร็จการศึกษาการฝึกวิชาทหารที่ โรงเรียนนายร้อยทหารบกแซนด์เฮิสต์ สหราชอาณาจักร เป็นระยะเวลา 44 สัปดาห์
เมื่อวันที่ 13 กันยายน พ.ศ. 2565 พระองค์ทรงศึกษาต่อในระดับบัณฑิตศึกษาที่สำนักนโยบายสาธารณะ ลี กวน ยิว (Lee Kuan Yew School of Public Policy)มหาวิทยาลัยแห่งชาติสิงคโปร์  NUS)
== ราชตระกูล ==
เตงกู ฮัสซานัล ชาห์ สืบเชื้อสายในตระกูลซึ่งมีราชวงศ์ปะหัง (พระราชบิดา) และราชวงศ์ยะโฮร์ (พระราชมารดา) พระองค์เป็นพระราชนัดดาของสุลต่านองค์ที่ 5 แห่งรัฐปะหัง สมเด็จพระราชาธิบดีฮัจญี อาห์หมัด ชาห์ และเติงกู อัมปวน เติงกู ฮัจจะฮ์ อัฟซัน ในด้านพระราชมารดา พระองค์เป็นพระราชนัดดาของสุลต่านองค์ที่ 4 แห่งยะโฮร์ สมเด็จพระราชาธิบดีอิสกันดาร์ และเอนเช เบซาร์ ฮาจาห์ คัลซัม (โจเซฟีน รูบี เรวอร์โรว)
เติงกู ฮัสซานัลยังเป็นพระภาดา(ลูกพี่ลูกน้อง)และพระราชนัดดาของสุลต่านอิบราฮิม อิสกันดาร์ และสุลต่านอิบราฮิม อิสมาอิล สุลต่านแห่งยะโฮร์องค์ปัจจุบัน
== รัชทายาท ==
เตงกู ฮัสซานัล ทรงเป็นรัชทายาทของสุลต่านแห่งรัฐปะหัง
เตงกู ฮัสซานัล  ทรงได้รับการประกาศให้เป็นผู้บัญชาการทหารสูงสุดของรัฐปะหัง เมื่อวันที่ 18 มิถุนายน พ.ศ.2561.
หลังจากพระราชบิดาของพระองค์ขึ้นครองบัลลังก์ในฐานะสุลต่านปะหังองค์ที่ 6 เตงกู ฮัสซัานัลได้รับแต่งตั้งให้เป็นมกุฎราชกุมารแห่งรัฐปะหัง ซึ่งได้ทรงขึ้นมาดำรงตำแหน่งเมื่อวันที่ 29 มกราคม พ.ศ. 2562.
== อ้างอิง ==
ชาวมาเลเซียเชื้อสายจีน
ชาวมาเลเซียเชื้อสายเดนมาร์ก
ชาวมาเลเซียเชื้อสายอังกฤษ
ชาวมาเลเซียเชื้อสายมลายู
มุสลิมชาวมาเลเซีย
ยู วากูอิ

ยู วากูอิ (和久井 優わくい ゆう, 24 มกราคม 1995 –) เป็นนักพากย์และนักแสดงชาวญี่ปุ่น เกิดที่จังหวัดโทจิงิ สูง 166 ซม. เคยอยู่สำนักงานสึนาโอกะจนถึง 31 ตุลาคม ค.ศ. 2022 แล้วจึงย้ายไปอยู่ mitt management ตั้งแต่ 12 มกราคม 2023
== ผลงานพากย์ ==
ซันชะซันโย (นิชิกาวะ โยโกะ)
ไอกัตสึ! (ฮิกามิ สึมิเระ)
โอโตนาริ นิ กิงงะ (โกชิกิ ชิโอริ)
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2538
บุคคลจากจังหวัดโทจิงิ
นักพากย์หญิงชาวญี่ปุ่น
เค็นจิ อากาบาเนะ

เค็นจิ อากาบาเนะ (赤羽根 健治あかばね けんじ, 31 ตุลาคม 1984 - ) เป็น นักพากย์ ชายชาวญี่ปุ่น เกิดที่จังหวัดชิบะ สังกัดอาโอนิโปรดักชัน ส่วนสูง 168 ซม.
== ผลงานพากย์ ==
เมงาเนบุ! (โซมะ อากิระ)
ภารกิจล้างพันธุ์นรก (อีวาน เพเลเพลคีนา)
พันช์ไลน์ (เทราโอกะ เรียวโตะ)
 หนึ่งคำตอบ (อาซาโนะ โชเฮย์)
รุ่นน้องตัวป่วนอยากชวนเที่ยวเล่น! (ซากุราอิ ชินอิจิ)
สุดยอดมือสังหารอวตารมาต่างโลก (ลู้ก)
ครอบครัวซิลวาเนียน (เฟรย์เจอร์)
อิเซไก โชกัง วะ นิโดเมะ เดซุ (บรัด)
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2527
บุคคลจากจังหวัดชิบะ
นักพากย์ชายชาวญี่ปุ่น